Document ID: 31984R2135

*****
ΚΑΝΟΝΙΣΜΟΣ (ΕΟΚ) αριθ. 2135/84 ΤΗΣ ΕΠΙΤΡΟΠΗΣ
της 25ης Ιουλίου 1984
για δέκατη τροποποίηση του κανονισμού (ΕΟΚ) αριθ. 1393/76 περί των λεπτομερειών εφαρμογής των σχετικών με την εισαγωγή προϊόντων υπαγομένων στον αμπελοοινικό τομέα, προελεύσεως ορισμένων τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1208/84 (2), και ιδίως το άρθρο 18 παράγραφος 7,
τον κανονισμό αριθ. 129 του Συμβουλίου περί της αξίας της λογιστικής μονάδος και των τιμών συναλλάγματος που πρέπει να εφαρμοσθούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,
τη γνώμη της Νομισματικής Επιτροπής,
Εκτιμώντας:
ότι, δυνάμει του άρθρου 1α παράγραφος 3 του κανονισμού (ΕΟΚ) αριθ. 1393/76 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3104/80 (6), χρησιμοποιούνται ειδικές ισοτιμίες για τη μετατροπή σε εθνικό νόμισμα των τιμών αναγωγής «ελεύθερο στα σύνορα» των εισαγόμενων οίνων λικέρ· ότι, δυνάμει της ίδιας διάταξης, για νομίσματα άλλα από αυτά που διατηρούνται στο εσωτερικό μέγιστου στιγμιαίου ανοίγματος 2,25 %, οι ειδικές ισοτιμίες προσαρμόζονται τουλάχιστον δύο φορές κατ' έτος, σε καθορισμένες ημερομηνίες, η μία εκ των οποίων συμπίπτει με την έναρξη του καθεστώτος τιμών που εφαρμόζονται στον αμπελοοινικό τομέα· ότι ο κανονισμός (ΕΟΚ) αριθ. 337/79, όπως τροποποιήθηκε από τον κανονισμό (ΕΟΚ) αριθ. 1595/83 (7), προβλέπει ότι το καθεστώς των τιμών εφαρμόζεται κατά την ίδια περίοδο που λαμβάνεται υπόψη για την περίοδο εμπορίας, η οποία αρχίζει την 1η Σεπτεμβρίου κάθε έτους και λήγει στις 31 Αυγούστου του επόμενου έτους·
ότι πρέπει, ως εκ τούτου, να τροποποιηθεί το άρθρο 1α παράγραφος 3 στοιχεία α) και β) του κανονισμού (ΕΟΚ) αριθ. 1393/76, ώστε να προσαρμοσθεί στις τροποποιήσεις που έχουν επέλθει στον κανονισμό (ΕΟΚ) αριθ. 337/79·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1α παράγραφος 3 στοιχεία α) και β) του κανονισμού (ΕΟΚ) αριθ. 1393/76 αντικαθίσταται από το ακόλουθο κείμενο:
«3. Για νομίσματα άλλα από αυτά που αναφέρονται στην παράγραφο 2, η ειδική ισοτιμία:
α) καθορίζεται με ισχύ από την 1η Σεπτεμβρίου και την 1η Μαρτίου κάθε έτους·
β) είναι ίση με το συντελεστή μετατροπής σε σχέση με το σύνολο των νομισμάτων που αναφέρονται στην παράγραφο 2, που προκύπτει από τη μέση ισοτιμία που λαμβάνεται υπόψη για τον υπολογισμό των ισχυόντων νομισματικών εξισωτικών ποσών, όσον αφορά την ειδική ισοτιμία που αρχίζει να ισχύει την:
- 1η Σεπτεμβρίου: την 1η Αυγούστου του τρέχοντος έτους,
- 1η Μαρτίου: την 1η Φεβρουαρίου του τρέχοντος έτους.»
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1984.

Labels: 3
17
5